**INTERVENCIJE U 2014. GODINI**

Iza nas je još jedna poslovna godina koja je u operativnom smislu oborila sve do sadašnje rekorde. Godina 2014. biti će zapamćena kao godina sa najviše intervencija do sada, njih **ukupno 312**. Kao i do sada JVPG Bjelovara odradila je najveći broj njih 273, PVPG Kronospan CRO 12 intervencija, dok je značajan porast samostalnih intervencija vatrogasnih postrojbi DVD-a sa prošlogodišnjih dvije na 27. Pored samostalnih dobrovoljci su učestvovali u 47 zajedničkih intervencija sa JVPG Bjelovara i sedam sa PVPG Kronospan-CRO, što čini ukupno 54 zajedničkih odnosno svih intervencija ukupno 75. Na području drugih općina JVPG Bjelovara je odradila sedam zajedničkih intervencija sa tamošnjim DVD-ima i 23 samostalno. Osim intervencija, u više navrata, bio je značajan broj postrojbi koje su bile u aktivnoj pripravnosti vezano uz poplave, bilo da je riječ o našem području ili ostatku Republike Hrvatske. Od 18 aktivnih društava njih 14 bilo je angažirano u intervencijama, a njih 15 u aktivnoj pripravnosti. Detaljan pregled učešća vatrogasnih postrojbi u intervencijama i aktivnoj pripravnosti može se vidjeti u slijedećoj tablici.

Tablica 1.: UČEŠĆE VATROGASNIH POSTROJBI U INTERVENCIJAMA 2014. GODINE

|  |  |  |  |  |  |
| --- | --- | --- | --- | --- | --- |
| REDNI BROJ | NAZIV POSTROJBE | SAMOSTALNO | ZAJEDNO | **UKUPNO** | PRIPRAVNOST ZA POPLAVE |
|  | JVPG BJELOVARA | 219 | 54 | **273** | DA |
|  | PVPG KRONOSPAN-CRO | 5 | 7 | **12** | NE |
|  | BJELOVAR |  | 11 | **11** | DA |
|  | BREZA | 1 |  | **1** | DA |
|  | BREZOVAC | 3 | 3 | **6** | DA |
|  | ČESMA |  | 7 | **7** | NE |
|  | GALOVAC | 1 |  | **1** | DA |
|  | GORNJE PLAVNICE | 1 | 1 | **2** | DA |
|  | GUDOVAC |  |  |  | NE |
|  | INA BJELOVAR |  |  |  | NE |
|  | NOVE PLAVNICE I KŽ. C. | 1 | 3 | **4** | DA |
|  | NOVOSELJANI |  | 2 | **2** | DA |
|  | PRESPA | 1 | 6 | **7** | DA |
|  | PRGOMELJE |  | 1 | **1** | DA |
|  | RAJIĆ |  |  |  | DA |
|  | SIRELA |  |  |  | NE |
|  | STANČIĆI |  |  |  | DA |
|  | TOMAŠ |  | 9 | **9** | DA |
|  | VELIKA CIGLENA |  | 9 | **9** | DA |
|  | VELIKO KORENOVO | 18 | 1 | **19** | DA |
|  | ŽDRALOVI | 1 | 1 | **2** | DA |
|  | ŽELJEZNIČAR |  |  |  | NE |

Rujan mjesec oborio je sve rekorde sa 109 intervencije, a najmanje intervencija je bilo u mjesecu studenom njih 6. Mjeseci rujan i listopad, sa svojih ukupno 189 intervencije, prekoračuju i godišnje razine nekih godina kako u daljnjoj tako i u novijoj prošlosti. Uzrok tome su poplave na području Grada Bjelovara u periodu od 13.09. do 24.10.2014. godine.

Promatramo li prosjek kroz godinu dolazimo do podatka da smo svakih 29 sati imali po jednu intervenciju. Vidi grafikon 1.

Grafikon 1

Najviše požara bilo je u mjesecu ožujku i listopadu po 11, a najmanje u mjesecu rujnu i studenom po 2. Tehničkih intervencija najviše je bilo u mjesecu listopadu 39, a najmanje u mjesecu prosincu 2. Već ranije spomenuto najviše intervencija akcidenata je bilo u mjesecu rujnu 63, a najmanje tj. nijedna u mjesecima od siječnja do lipnja i u kolovozu. Ostalih intervencija je najviše bilo u mjesecu rujnu, a bez su bili veljača i studeni. Vidi grafikon 2.

Grafikon 2

Intezitet intervencija tijekom dana bio je najveći između 6-9 sati sa 70 intervencija. Najmirnije je bilo između 3-6 sati sa 9 intervencija. Vidi grafikon 3.

Grafikon 3

Na području djelovanja JVPG Bjelovara, a koje se temeljilo na potpisanim ugovorima o pokrivanju osam općina sa Gradom Bjelovarom, ista je sudjelovala u njih pet na ukupno 30 intervencija. Najviše je intervenirala u Općini Nova Rača i Rovišće po 8 puta, a najmanje u Općini Severin 3 puta. JVPG Bjelovara izvan svoga područja djelovala je na 30 intervencija što čini 11% i na svom području 243 puta što čini 89% od ukupnog broja njihovih intervencija.

Na području Grada Bjelovara i njegovih naselja bilo je 282 intervencije. Vidi grafikon 4.

Grafikon 4

Od 282 intervencije na području Grada Bjelovara i njegovih naselja najviše ih je bilo u naselju Bjelovar njih 183. Od 31 naselja interveniralo se u njih 20 što predstavlja 64,50% svih naselja. Vidi grafikon 5.

Grafikon 5

Najviše intervencija imala je JVPG Bjelovara njih 273, slijedi DVD Veliko Korenovo sa 19 PVPG Kronospan CRO sa 12, a po jednu imale su postrojbe DVD-a Breza, Galovac i Prgomelje. JVPG Bjelovara intervenirala je samostalno u 219 intervencija, a zajedno sa vatrogasnim postrojbama DVD-a 54. Vidi grafikon 6.

Grafikon 6

Požara je ukupno bilo 60. Najviše je bilo požara, njih 46, u ili na građevinskom objektu, a najmanje požara otvorenog prostora 3. Vidi grafikon 7.

Grafikon 7

Požara prometnih sredstava je bilo ukupno 4 i to osobnih vozila dva i radna stroja u Kronospan-CRO dva. Vidi grafikon 8.

Grafikon 8

Po namjeni građevina najviše požara je bilo stambenih građevina 22, zatim proizvodnih 7, stambeno-poslovnih i ostalih po 3, za čuvanje poljoprivrednih alata i strojeva 2, te po 1 prodajnih, za čuvanje i skladištenje stočne hrane, ostale za smještaj, ostale namjene i javne za okupljanje sa pozornicom. Vidi grafikon 9.

Grafikon 9

Požara po vrsti građevine najviše je bilo masivnih prizemnih i jednokatnih građevina 24, a najmanje baraka i ostalih višekatnih građevina osim visokih građevina po jedna. Vidi grafikon 10.

Grafikon 10

Tehničkih intervencija je bilo ukupno 128. U odnosu na požare 68 više. Po vrstama stanje je sljedeće: u cestovnom prometu 20, spašavanje ljudi 15, spašavanje životinja 6, saniranje/uklanjanje prepreka 21, ispumpavanja 56 i na građevinskom objektu 10. Vidi grafikon 11.

Grafikon 11

Akcidenata je bilo ukupno 105 i svi se odnose na ispumpavanje podruma u građevinskim objektima.

Ostalih intervencija bilježimo samo jednu.

Na intervencijama je učestvovalo 2208 vatrogasca i utrošeno je 4113 sati. Prosječno vrijeme od dojave do dolaska na mjesto intervencije kod požara iznosi 11 minuta. Ako izuzmemo intervencije ispumpavanja prosječno vrijeme od dojave do dolaska iznosi 9 minuta i 5 sekundi, a ako još izuzmemo akcidente onda prosječno vrijeme iznosi 7 minuta i 33 sekunde. Potrebno prosječno vrijeme za lokalizaciju požara iznosi 3 minute i 40 sekundi. Od dolaska do gašenja požara prosječno je bilo potrebno 60 minuta i 20 sekundi.

Utrošak sredstava za gašenje na intervencijama:

* Voda: 501 m3
* Prah: 151 kg
* CO2: 96 kg
* Pjenilo: 10 l.

Vozila su na intervencijama prešla ukupno 7877 km, od čega vozila JVPG Bjelovara 4110 km, VZG Bjelovara 3325 km i vozila DVD-a (osobna vozila i traktori) 442 km. Od toga za potrebe intervencija u Slavoniji prijeđeno je sa vozilima VZG Bjelovara:

* BJ 256-EM 2225 km
* BJ 515-AS 581 km
* Ukupno 2806 km.

Vozila su prilikom intervencija na mjestu radila 225 sati.

Proteklu 2014. godinu obilježili su, u smislu intervencija, za naš kraj pomalo neobični događaji. Naime u tri navrata Grad Bjelovar pogodile su poplave uslijed velikih količina kišnih oborina. Za potrebe sprječavanja i saniranja posljedica obavljani su sljedeći radovi i angažirane su sljedeće snage.

Rad na ispumpavanju vode, punjenju vreća sa pijeskom te postavljanje istih oko stambenih objekata kao zaštita od vode.

13. rujna 2014. godine

Učestvovalo ukupno 69 dobrovoljnih vatrogasaca i 27 profesionalnih vatrogasaca:

* 45 dobrovoljnih vatrogasaca iz:
  + DVD Bjelovar 7 članova
  + DVD Brezovac 4 člana
  + DVD Gornje Plavnice 4 člana
  + DVD Nove Plavnice i Križevačka cesta 9 članova
  + DVD Novoseljani 6 članova
  + DVD Velika Ciglena 4 člana
  + DVD Veliko Korenovo 7 članova
* 24 dobrovoljnih vatrogasaca u aktivnoj pripravnosti iz:
  + DVD Breza 4 člana
  + DVD Prespa 4 člana
  + DVD Rajić 4 člana
  + DVD Stančići 4 člana
  + DVD Tomaš 4 člana
  + DVD Ždralovi 4 člana.
* 27 profesionalnih vatrogasaca iz JVPG Bjelovara.

22. listopada 2014. godine

Učestvovalo ukupno 25 dobrovoljnih vatrogasaca i 18 profesionalnih vatrogasaca:

* 13 dobrovoljnih vatrogasaca iz:
  + DVD Brezovac 4 člana
  + DVD Nove Plavnice i Križevačka cesta 5 članova
  + DVD Veliko Korenovo 4 člana
* 12 dobrovoljnih vatrogasaca iz:
  + DVD Galovac 4 člana
  + DVD Prespa 4 člana
  + DVD Ždralovi 4 člana
* 18 profesionalnih vatrogasaca iz JVPG Bjelovara.

24. listopada 2014. godine

Učestvovalo ukupno 14 dobrovoljnih vatrogasaca i 21 profesionalni vatrogasac:

* 14 dobrovoljnih vatrogasaca iz:
  + DVD Novoseljani 4 člana
  + DVD Prespa 4 člana
  + DVD Velika Ciglena 4 člana
  + DVD Ždralovi 2 člana
* 21 profesionalni vatrogasac iz JVPG Bjelovara.

Ovi događaji pokazali su i dokazali da građani u ovakvim slučajevima mogu sa sigurnošću računati samo na dobrovoljne i profesionalne vatrogasce kao jedinu organiziranu snagu zaštite i spašavanja, koja i u stvarnom događaju je tu da pomogne i spasi i pored nekih drugih „organiziranih“ snaga u sustavu.

DARKO DESPOT, dipl. ing. sig.